CELEX: 62010TN0063
Language: fi
Date: 2010-02-10 00:00:00
Title: Asia T-63/10: Kanne 10.2.2010 — Jurašinović v. neuvosto

1.5.2010   
            
            
               FI
            
            
               Euroopan unionin virallinen lehti
            
            
               C 113/50
            
         Kanne 10.2.2010 — Jurašinović v. neuvosto
   (Asia T-63/10)
   2010/C 113/81
   Oikeudenkäyntikieli: ranska
   
      Asianosaiset
   
   
      Kantaja: Ivan Jurašinović (Angers, Ranska) (edustaja: asianajaja N. Amara-Lebret)
   
      Vastaaja: Euroopan unionin neuvosto
   
      Vaatimukset
   
   
               —
            
            
               se päätös on kumottava, joka tehtiin 7.12.2009 ja jolla kantajalta evättiin oikeus saada tutustua seuraaviin asiakirjoihin:
               
                           —
                        
                        
                           neuvoston päätökset, jotka koskevat niiden asiakirjojen toimittamista entisen Jugoslavian alueen kansainväliselle rikostuomioistuimelle, joiden toimittamista tämä tuomioistuin pyysi Gotovinan oikeudenkäynnin yhteydessä
                        
                     
                           —
                        
                        
                           se kirjeenvaihto kokonaisuudessaan, jonka Euroopan unionin toimielimet ovat tässä yhteydessä käyneet entisen Jugoslavian alueen kansainvälisen rikostuomioistuimen kanssa (sekä mahdolliset liitteet) ja muun muassa sekä entisen Jugoslavian alueen kansainvälisen rikostuomioistuimen että Gotovinan asianajajien esittämät alkuperäiset vaatimukset
                        
                     
         
               —
            
            
               Euroopan unionin neuvoston pääsihteeristö on velvoitettava antamaan kantajalle oikeus tutustua vaatimuksen kohteena oleviin asiakirjoihin sähköisessä muodossa
            
         
               —
            
            
               Euroopan unionin neuvosto on velvoitettava maksamaan kantajalle 2 000 euroa ilman veroja eli 2 392 euroa veroineen on velvoitettava suorittamaan kantajalle 2 000 euroa (veroton määrä) tai 2 392 euroa (verollinen määrä) korvauksena oikeudenkäynnistä aihetuvista kuluista Euroopan keskuspankin kannekirjelmän vastaanottamispäivänä ilmoittaman korkotason mukaisine korkoineen.
            
         
      Oikeudelliset perusteet ja pääasialliset perustelut
   
   Kantaja vaatii tässä kanteessa neuvoston 7.12.2009 tekemän sen päätöksen kumoamista, jolla häneltä evättiin oikeus saada tutustua neuvoston päätöksiin, jotka koskevat niiden asiakirjojen toimittamista entisen Jugoslavian alueen kansainväliselle rikostuomioistuimelle, joiden toimittamista tämä tuomioistuin pyysi Gotovinan oikeudenkäynnin yhteydessä, ja siihen kirjeenvaihtoon kokonaisuudessaan, jonka Euroopan unionin toimielimet ovat tässä yhteydessä käyneet entisen Jugoslavian alueen kansainvälisen rikostuomioistuimen kanssa (sekä mahdolliset liitteet) ja muun muassa sekä entisen Jugoslavian alueen kansainvälisen rikostuomioistuimen että Gotovinan asianajajien esittämiin alkuperäisiin vaatimuksiin.
   Kantaja esittää kanteensa tueksi neljä kanneperustetta, jotka koskevat seuraavia seikkoja:
   
               —
            
            
               neuvosto teki oikeudellisen virheen evätessään oikeuden saada tutustua asiakirjoihin entisen Jugoslavian alueen kansainvälisen rikostuomioistuimen oikeudenkäyntimenettelyä ja todistelua koskevien sääntöjen 70B artiklan perusteella, koska tätä asiakirjaa ei kantajan mukaan voida soveltaa
            
         
               —
            
            
               tuomioistuinkäsittelyn ja oikeudellisen neuvonannon suojaa ei ole vahingoitettu asetuksen N:o 1049/2001 (1) 4 artiklan 2 kohdassa tarkoitetulla tavalla, koska tämä poikkeus koskee kantajan mukaan Euroopan unionin ja jäsenvaltioiden tuomioistuinkäsittelyitä eikä tuomioistuinkäsittelyä entisen Jugoslavian alueen kansainvälisessä rikostuomioistuimessa, joka kantajan mukaan on Euroopan unionin lainkäyttövallan ulkopuolella
            
         
               —
            
            
               yleisen edun suojaa, joka koskee kansainvälisiä suhteita, ei ole loukattu saman asetuksen 4 artiklan 1 kohdan a alakohdan kolmannessa luetelmakohdassa tarkoitetulla tavalla
            
         
               —
            
            
               on olemassa asetuksen 1049/2001 4 artiklan 2 kohdan kolmannessa luetelmakohdassa tarkoitettu ylivoimainen yleinen etu, koska kantaja on pyytänyt saada tutustua pyynnössä tarkoitettuihin asiakirjoihin vedotakseen oikeuksiinsa asiassa T-465/09. Tämä pyyntö koskee oikeutta saada asiansa tuomioistuimen käsiteltäväksi ja oikeutta oikeudenmukaiseen oikeudenkäyntiin eurooppalaisessa tuomioistuimessa. Lisäksi konflikti, johon nämä asiakirjat liittyvät, päättyi kantajan mukaan vuonna 1995.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).